**Bloque de materias específicas**

**Debuxo Artístico**

Introdución

Partindo das destrezas e dos coñecementos adquiridos polo alumnado na materia de Educación Plástica, Visual e Audiovisual, da educación secundaria obrigatoria (ESO), en bacharelato afondarase nas destrezas e no conceptos do debuxo como ferramenta do pensamento que participa no proceso creativo, comunicativo, plástico e visual, contribuíndo a adquirir as competencias necesarias para a formación permanente da persoa.

As materias Debuxo Artístico I e II achegan coñecementos teóricos, técnicos e estéticos, fomentando un pensamento diverxente. A aprendizaxe estética debe realizarse sobre bases teóricas e prácticas, fomentando a creatividade, o espírito de investigación e a formación permanente.

De xeito gradual e secuencial, os coñecementos e as destrezas adquiridos en Debuxo Artístico I deben ser a base sobre a que se asente Debuxo Artístico II. Ensinarase e aplicarase o principio de partir do particular para o xeral, para que o alumnado vaia adquirindo as habilidades e os conceptos para construír aprendizaxes significativas, mediante o deseño de proxectos globais.

En Debuxo Artístico I, o alumnado traballa a materia de forma máis obxectiva, para dedicar o segundo curso a aspectos máis subxectivos, desenvolvendo o seu potencial creador orientado cara ás múltiples alternativas formativas artísticas máis acordes cos seus intereses.

Ao traballar de xeito creativo, o alumnado desenvolve a capacidade crítica aplicándoa ás súas propias creacións e ás dos seus compañeiros e as súas compañeiras; valora o feito artístico e goza del, sensibilizándose cara ao contorno para a satisfacción estética e como aspecto motivador para o seu desenvolvemento creativo, potenciando a competencia de conciencia e expresión cultural; debe coñecer os antecedentes artísticos e as achegas de artistas ao debuxo, ás artes plásticas e ao deseño, en xeral, a través da historia, e sobre todo a presenza e a función do debuxo nas manifestacións artísticas contemporáneas. O coñecemento da evolución e a súa valoración positiva do debuxo artístico como linguaxe expresiva e comunicativa reforzará as súas aplicacións nunha sociedade cada vez máis tecnolóxica e inmediata.

A materia de Debuxo Artístico nesta etapa debe proporcionar un panorama amplo das súas aplicacións, orientando e preparando para outras ensinanzas posteriores que o alumnado poida cursar, sexan artísticas ou tecnolóxicas, como base para a formación de profesionais creativos/as: ensinanzas artísticos superiores, ensinanzas profesionais de artes plásticas e deseño, belas artes e outras afíns; en definitiva, ensinanzas creativas nas súas múltiples facetas (interiores, moda, produto gráfico, multimedia, xoiaría, ilustración, deseño web, multimedia, etc.).

Debuxo Artístico I estrutúrase en cinco bloques de contido: "O debuxo como ferramenta", "Liña e forma", "A composición e os seus fundamentos", "A luz: o claroscuro e a textura" e "A cor".

Debuxo Artístico II estrutúrase noutros cinco bloques de contido: "A forma: estudo e transformación", "A expresión da subxectividade", "Debuxo e perspectiva", "O corpo humano como modelo" e "O debuxo no proceso creativo".

|  | Debuxo Artístico I. 1º de bacharelato | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. O debuxo como ferramenta | | |  |
| * b * d * i * m * n * p | * B1.1. Diferentes modos de ver e debuxar. Debuxo e función. | * B1.1. Valorar a importancia do debuxo como ferramenta do pensamento e fin en si mesmo, a través da historia da arte, no proceso creativo, con fins artísticos, tecnolóxicos ou científicos. | * DA1.B1.1.1. Valora e coñece a importancia do debuxo artístico, as súas aplicacións e as súas manifestacións a través da historia e na actualidade, co estudo e a observación de obras e artistas significativos/as. | * CSC * CCEC |
| * DA1.B1.1.2. Selecciona, relaciona e emprega con criterio a terminoloxía específica, de forma oral e escrita, en postas en común ou probas individuais, aplicada a producións propias ou alleas. | * CCL |
| * d * i * m * n | * B1.2. Expresión da subxectividade. | * B1.2. Utilizar con criterio os materiais e a terminoloxía especifica. | * DA1.B1.2.1. Utiliza con propiedade os materiais e os procedementos máis idóneos para representar e expresarse en relación ás linguaxes gráficas, adecuándoos ao obxectivo plástico desexado. | * CSIEE * CCEC |
| * i * m * n | * B1.3. Materiais, utensilios e soportes básicos. * B1.4. Introdución ás técnicas secas e á súa aplicación. | * B1.3. Amosar unha actitude autónoma e responsable, respectando as producións propias e alleas, así como o espazo de traballo e as pautas indicadas para a realización de actividades, achegando á aula todos os materiais necesarios. | * DA1.B1.3.1. Mantén o seu espazo de traballo e o seu material en perfecto estado, e achégao á aula cando é necesario para a elaboración das actividades. | * CSC |
| * DA1.B1.3.2. Amosa unha actitude autónoma e responsable, respectando o traballo propio e alleo. | * CSIEE |
|  | Bloque 2. Liña e forma | | |  |
| * b * i * m * n * d | * B2.1. Elementos básicos na configuración da forma. A liña como elemento configurador. | * B2.1. Describir graficamente obxectos naturais ou artificiais, amosando a comprensión da súa estrutura interna. | * DA1.B2.1.1. Utiliza a liña na descrición gráfica de obxectos expresando volume, movemento, espazo e sensacións subxectivas. | * CSIEE * CCEC |
| * DA1.B2.1.2. Representa formas naturais e artificiais, de maneira analítica ou expresiva, atendendo á comprensión da súa estrutura interna. | * CSIEE * CCEC |
| * b * i * m * n * d * g | * B2.2. A perspectiva intuitiva e a súa aplicación no debuxo artístico. | * B2.2. Empregar a liña para a configuración de formas e transmisión de expresividade. | * DA1.B2.2.1. Comprende e representa as formas desde distintos puntos de vista. | * CSIEE * CCEC |
| * DA1.B2.2.2. Describe graficamente as formas atendendo ás súas proporcións, relacionándoas con formas xeométricas simples. | * CMCCT |
|  | Bloque 3. A composición e os seus fundamentos | | |  |
| * b * i * m * n * d * g | * B3.1. Composición intuitiva. Concepto de equilibrio visual. | * B3.1. Elaborar composicións analíticas, descritivas e expresivas con diferentes graos de iconicidade. | * DA1.B3.1.1. Selecciona os elementos gráficos esenciais para a representación da realidade observada segundo a función que se persiga (analítica ou subxectiva) e o seu grao de iconicidade. | * CSIEE * CCEC |
| * b * i * m * n * d * g | * B3.2. Psicoloxía da forma. Leis visuais que rexen as relacións entre as formas do cadro. | * B3.2. Aplicar as leis básicas da percepción visual ao representar distintos volumes xeométricos ou orgánicas dentro dun espazo compositivo, atendendo ás proporcións e á perspectiva. | * DA1.B3.2.1. Relaciona e representa as formas no plano atendendo ás leis visuais asociativas, ás organizacións compositivas, ao equilibrio e ás direccións visuais en composicións cunha finalidade expresiva, analítica ou descritiva. | * CAA |
|  | Bloque 4. A luz. O claroscuro e a textura | | |  |
| * b * i * m * n * d * g | * B4.1. A mancha como elemento configurador do volume. O claroscuro. | * B4.1. Representar o volume de obxectos e espazos tridimensionais mediante a técnica do claroscuro. | * DA1.B4.1.1. Representa o volume, o espazo e a textura aplicando técnicas gráfico-plásticas mediante valores lumínicos. | * CSIEE * CCEC |
| * b * i * m * n * d * g * p | * B4.2. A construción das sombras. Valores tonais. | * B4.2. Valorar a influencia da luz como configuradora de formas e o seu valor expresivo. | * DA1.B4.2.1. Coñece o valor expresivo e configurador da luz, en valores tanto acromáticos como cromáticos, e explicar verbalmente eses valores en obras propias e alleas. | * CCL * CSIEE * CCEC |
| * b * i * m * n * d * g | * B4.3. Iluminación. Tipos de luz e o seu comportamento. | * B4.3. Explorar as posibilidades expresivas da textura visual e o claroscuro | * DA1.B4.3.1. Observa e utiliza a textura visual con procedementos gráfico-plásticos, con fins expresivos e configuradores, en obras propias e alleas. | * CD * CCEC |
|  | Bloque 5. A cor | | |  |
| * b * i * m * n * d * g | * B5.1. Teoría da cor. Natureza. Dimensións e comportamento da cor. * B5.2. Expresividade da cor. | * B5.1. Coñecer e aplicar os fundamentos teóricos sobre a cor e as relacións cromáticas, tanto na expresión gráfico-plástica como na análise de diversas manifestacións artísticas. | * DA1.B5.1.1. Aplica a cor seguindo as dimensións desta (valor-luminosidade, saturación-intensidade e croma-ton) na representación de composicións e formas naturais e artificiais. | * CSIEE * CCEC |
| * DA1.B5.1.2. Demostra o coñecemento, con explicacións orais, escritas e gráficas, dos fundamentos teóricos da cor en composicións e estudos cromáticos. | * CCL * CCEC |
| * DA1.B5.1.3. Aplica de maneira expresiva a cor na obra plástica persoal. | * CCEC |
| * DA1.5.1.4. Analiza o uso da cor observando as producións artísticas de referencia en todas as súas manifestacións. | * CSIEE * CCEC |
| * DA1.B5.1.5. Representa os matices cromáticos, a partir de observación do natural, mediante a mestura de cores primarias. | * CSIEE * CD |